22.4.2014 Jurnalul Oficial al Uniunii Europene L118/1 (Acte legislative) REGULAMENTE REGULAMENTUL  (UE) NR. 3742014 AL PARLAMENTULUI EUROPEAN ŞI AL CONSILIULUI din 16 aprilie 2014 privind reducerea sau eliminarea taxelor vamale aplicabile mărfurilor originare din Ucraina PARLAMENTUL EUROPEAN ŞI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (2), având în vedere propunerea Comisiei Europene, după transmiterea proiectului de act legislativ către parlamentele naţionale, hotărând în conformitate cu procedura legislativă ordinară, întrucât: (1) Ucraina este un stat partener prioritar în cadrul politicii europene de vecinătate și al Parteneriatului estic. Uniunea urmăreşte dezvoltarea unei relații din ce în ce mai strânse cu Ucraina, dincolo de o simplă cooperare bilaterală, care presupune progresul treptat către asocierea politică şși integrarea economică. În acest sens, a fost negociat între 2007-2011 un Acord de asociere între Uniunea Europeană și statele membre ale acesteia, pe de o parte, şi Ucraina, pe de altă parte („Acordul de asociere”), incluzând o zonă de liber schimb aprofundat și cuprinzător (DCFTA), și a fost parafat de către ambele părți la 30 martie 2012. În temeiul dispozițiilor DCFTA, Uniunea şi Ucraina au prevăzut să creeze o zonă de liber schimb pe parcursul unei perioade de tranziție de maximuml0 ani, începând cu data intrării în vigoare a Acor- dului de asociere, în conformitate cu articolul XXIV din Acordul General pentru Tarife şi Comerţ 1994. (2) Având în vedere provocările politice, economice și în materie de securitate fără precedent cu care se confruntă Ucraina, precum şși pentru a sprijini economia acesteia, este oportun să nu se aștepte până la intrarea în vigoare a dispozițiilor Acordului de asociere referitoare la DCFTA, ci să se anticipeze punerea sa în aplicare prin intermediul unor preferințe comerciale autonome şi să se înceapă reducerea sau elimi- narea unilaterală a taxelor vamale ale Uniunii aplicabile mărfurilor originare din Ucraina, în conformitate cu lista de concesii prevăzută în Anexa I-A la Acordul de asociere. (3) În scopul prevenirii oricărui risc de fraudă, dreptul de a beneficia de preferințele comerciale autonome ar trebui să fie condiționat de respectarea de către Ucraina a regulilor relevante privind originea produselor și a procedurilor aferente, precum şși de implicarea sa în cooperarea administrativă eficientă cu Uniunea. În plus, Ucraina ar trebui să se abțină de la introducerea unor noi taxe vamale sau taxe cu efect echivalent sau a unor noi restricții cantitative sau măsuri cu efect echivalent pentru importurile originare din Uniune, sau de la mărirea nivelurilor taxelor în vigoare sau de la introducerea oricăror alte restricţii. (4) Este necesar să se prevadă reintroducerea taxelor aplicabile în mod normal din Tariful Vamal Comun , în privința produselor care cauzează sau riscă să cauzeze dificultăți grave producătorilor din Uniune de produse similare sau direct concurente, sub rezerva unei anchete întreprinse de Comisie.